સારાંશ માટે દસ્તાવેજ: પ્રતીકાત્મક તસવીર

આ બાબતે ડૉક્ટરો, નર્સ, પેરામેડિકલ સ્ટાફ અને અન્ય આરોગ્યકર્મીઓને ટોચની પ્રાથમિકતા આપવામાં આવશે. જેમની સંખ્યા 80 લાખ કરતાં પણ વધુ હોવાનું અનુમાન છે. 

બીજા તબક્કામાં અન્ય ફ્રન્ટલાઇન વર્કરો જેમ કે પોલીસકર્મી, પેરામિલિટરીના જવાનો, આર્મીના જવાનો અને સેનિટાઇઝેશન સાથે સંકળાયેલા વર્કરો સહિત બે કરોડ લોકોને આવરી લેવામાં આવશે. 

નોંધનીય છે કે સરકાર દ્વારા 27 કરોડ લોકોનો ડેટા એકઠો કરવામાં આવ્યો છે. આ તમામ લોકો એવા છે જેમની ઉંમર 50 વર્ષ કરતાં વધુ છે અને સાથે જ ગંભીર માંદગીથી પીડાઈ રહ્યા છે. 

ફન્ટલાઇન વર્કરો બાદ આ લોકોને રસી આપવામાં આવશે. તેમજ 50 વર્ષ કરતાં ઓછી વયના લોકો જેઓ કોરોનાનાં લક્ષણોથી પીડાઈ રહ્યા છે તેમને પણ સરકાર આગામી તબક્કાઓમાં સમાવિષ્ટ કરી શકે છે.

ત્યાર બાદની રસીકરણની પ્રક્રિયામાં નામ નોંધાવવા માટે કેન્દ્ર સરકાર દ્વારા કોવિડ વૅક્સિન ઇન્ટેલિજન્સ વર્ક એટલે કે CoWIN ઍપ્લિકેશન લૉન્ચ કરાશે તેવી જાહેરાત કરવામાં આવી છે.

ઇન્ડિયન એક્સપ્રેસ ડોટ કૉમના એક અહેવાલ પ્રમાણે આ ઍપ્લિકેશન હજુ સામાન્ય લોકોના ઉપયોગ માટે ઉપલબ્ધ બનાવાઈ નથી. 

તે હજુ પ્રી-પ્રોડક્ટ સ્ટેજમાં છે. જોકે, વૅક્સિન મેળવવા માટે પ્રાથમિકતા ધરાવતા આરોગ્ય અધિકારીઓ આ ઍપ્લિકેશન મારફતે રજિસ્ટ્રેશન કરાવી શકે છે. 

અહેવાલ પ્રમાણે 75 લાખ આરોગ્ય સેવા સાથે સંકળાયેલા લોકોએ આ ઍપ્લિકેશન મારફતે રજિસ્ટ્રેશન કરાવી પણ લીધું છે.

રજિસ્ટ્રેશન કેવી રીતે કરાવશો?

પ્રતીકાત્મક તસવીર

હાલ સામાન્ય લોકો કોરોના વાઇરસની રસી મેળવવા માટે નોંધણી કરાવી શકતા નથી. પરંતુ એક વખત કાર્યરત્ થયા બાદ આ ઍપ્લિકેશનમાં ચાર મોડ્યૂલ હશે. જેમાં ઍડમિનિસ્ટ્રેશન મોડ્યૂલ, લાભાર્થીની નોંધણી, રસીકરણ અને લાભાર્થી મંજૂરી, અને સ્ટેટસ અપડૅશન હશે.

એક વખત કાર્યરત્ થયા બાદ CoWIN ઍપ કે વેબસાઇટ પર નોંધણી માટેના ત્રણ વિકલ્પો હશે. 

જેમાં સેલ્ફ રજિસ્ટ્રેશન, અંગત રજિસ્ટ્રેશન અને બલ્ક અપલોડના વિકલ્પો હશે. આ વિકલ્પો કેવી રીતે કામ કરશે તે હજુ સુધી જાહેર કરાયું નથી. 

કદાચ નોંધણી માટે સરકાર કૅમ્પ ઑર્ગેનાઇઝ કરશે જ્યાં લોકો જઈને વૅક્સિન માટે નોંધણી કરાવી શકશે. વધુમાં સર્વેયર અને ડિસ્ટ્રિક્ટ ઍડમિનિસ્ટ્રેટર એક કરતાં વધુ લાભાર્થીઓનાં નામ નોંધી શકશે.

આ ઍપ પર રજિસ્ટ્રેશન કરાવ્યા બાદ મોબાઇલ પર એક મૅસેજ આવશે. જેમાં વૅક્સિન લગાવવાનો સમય, તારીખ અને સેન્ટરની વિગતો હશે. 

મહત્ત્વપૂર્ણ વાત એ છે કે હજુ સુધી આ ઍપ ડાઉનલોડ...\nદસ્તાવેજની સમાન ભાષામાં સારાંશ:
ભારતમાં કોરોના મહામારીને નાથવા માટે કોવિશિલ્ડ અને કોવૅક્સિન રસીઓના આકસ્મિક ઉપયોગ માટે મંજૂરી આપી દેવાઈ છે. 16 જાન્યુઆરીથી દેશભરમાં ત્રણ કરોડ ફ્રન્ટલાઇન વર્કરો માટે આ રસી ઉપલબ્ધ કરાવવામાં આવશે.